জন আব্রাহামের মুখে ‘কাশ্মীর ফাইলস’ এর নিন্দে শুনে রেগে লাল বিবেক! কি বললেন!

ওয়েব ডেস্ক: বলিউডের জনপ্রিয় অভিনেতা জন আব্রাহাম(John Abraham) সম্প্রতি এক সাক্ষাৎকারে বিতর্কিত পরিচালক বিবেক অগ্নিহোত্রীর(Director Vivek Agnihotri) ‘দ্য কাশ্মীর ফাইলস'(The Kashmir Files)এবং ‘ছাবা'(Chaava)র মত সিনেমাকে ‘রাজনৈতিকভাবে প্রভাবিত'(Politically influenced) এবং ‘জিঙ্গোইস্টিক'(jingoistic) অর্থাৎ ‘উগ্র জাতীয়তাবাদ’ বলে মন্তব্য করলে পরিচালক বিবেক অগ্নিহোত্রীর সঙ্গে এক উত্তপ্ত বিতর্কের সৃষ্টি হয়েছে। জন আরো মন্তব্য করেছিলেন যে তিনি ‘এই ধরন’-এর ছবিতে কখনোই কাজ করবেন না। পরিচালক জনকে ‘এই মন্তব্য তার মুখে মানায় না’ বলে কঠোর সমালোচনা করেছেন।

আরও পড়ুন:অক্ষয়-আরশাদকে আদালতের সমন! কি কারণে!

অন্যদিকে জন আব্রাহামের অনুরাগীদের ধারণা যে তিনি ইঁদুর দৌড়-এ শামিল না হয়েও বর্তমান রাজনৈতিক প্রেক্ষাপটে নিজের অবস্থান অকপটে জানাতে পেরেছেন। সম্প্রতি ১৪ অগস্ট ওটিটি প্ল্যাটফর্মে মুক্তি পেয়েছে জন অভিনীত ছবি ‘তেহেরান’। যা নিয়ে কথা বলতে গিয়ে অভিনেতা ‘জাতীয়তাবাদী ছবির হিড়িক’ নিয়ে মুখ খুলেছিলেন। তিনি যে সেই স্রোতে গা ভাসাতে চান না কেন তাও খোলসা করেন।

‘ফাইলস ট্রিলোজি'(Files Trilogy)র শেষ ছবি ‘দা বেঙ্গল ফাইলস'(The Bengal Files) নিয়ে এই মুহূর্তে চর্চা চরমে। ১৯৪৬ সালের ১৬ আগস্ট বাংলার বুকে ঘটে যাওয়া ‘ডিরেক্ট অ্যাকশন ডে’ কে তুলে ধরেছে এই ছবি। কলকাতার এক পাঁচচারা হোটেলে এই ছবির ট্রেলার লঞ্চ নিয়ে তুমুল উত্তেজনার সৃষ্টি হয়েছিল সম্প্রতি।
সাম্প্রতিককালে জনের এক সাক্ষাৎকারে তার গলায় আবার শোনা যায় আমি কখনো যা ‘কাশ্মীর ফাইলস’ এর মতো ছবি বানাবো না। এই ধরনের ছবি স্পর্শকাতর রাজনৈতিক প্রেক্ষাপটে মানুষের মনে উদ্বেগ বাড়াতে পারে। জনের এই মন্তব্য শুনে পরিচালক বিবেক অগ্নিহোত্রী চটে লাল হয়ে যান। পাল্টা জবাব দিতেও তিনি ছাড়েননি।

তিনি বলেন, জন কোন ঐতিহাসিক নন,কোনো লেখকও নন… ও উগ্র জাতীয়তাবাদ নিয়ে ছবি বানান, তবে আমার মনে হয় ও আরো অন্যান্য কারণে এরকম মন্তব্য করছেন। যদি এটা কোন দেশের বিশিষ্ট ঐতিহাসিক বলতেন তাহলে আমি মানতাম। কাজেই জন কি বলছে তাতে আমার কিছু যায় আসে না।
পরিচালক বিবেক জনের সমালোচনা করে আরো বলেন ওর বাইক চালানো আর প্রোটিন শেকের ওপর মন দেয়া উচিত। কখন এদেশে হিন্দু-মুসলিম বিদ্বেষ ছিল না! কখনোই বা রাজনৈতিক পটভূমি উত্তেজনাপূর্ণ ছিল না! সিনেমা নিয়ে জলের কোন কথা না বলাই ভালো।
উল্লেখ্য যে ২০০৭ সালে বিবেক অগ্নিহোত্রীর পরিচালনায় ‘গোল’ ছবিতে অভিনয় করেছিলেন জন মুখ্য ভূমিকায়। পরিচাল ক বলেন জনের সঙ্গে কাজের অভিজ্ঞতা মোটেই মধুর ছিল না। ও অত্যন্ত সাধারণ মানের একজন অভিনেতা ।