‘দ্য বেঙ্গল ফাইলস’ প্রদর্শন বিধিনিষেধে রাজ্যের জবাব তলব হাইকোর্টের

ওয়েবডেস্ক- ‘দ্য বেঙ্গল ফাইলস ” (The Bengal Files) সিনেমাটি রাজ্যের সিনেমা হল গুলিতে দেখানোর উপর রাজ্যের (State Government) পক্ষ থেকে কোন বিধিনিষেধ আরোপ করা হয়েছে কিনা জানতে চাইল কলকাতা হাইকোর্ট (High Court) । বিচারপতি সুজয় পাল ও বিচারপতি স্মিতা দাস দে’র ডিভিশন বেঞ্চ আগামী শুক্রবার রাজ্যকে জানাতে নির্দেশ দিয়েছে তাদের বক্তব্য।

মামলাকারী সায়ন কংসবনিক জানান, সেন্সর বোর্ডের ছাড়পত্র পাওয়ার পর গত ৫ সেপ্টেম্বর বিবেক অগ্নিহোত্রির এই সিনেমা গোটা দেশে রিলিজ করলেও অদৃশ্য কারণে রাজ্যের সিনেমা হল গুলিতে এই সিনেমার প্রদর্শনী বন্ধ রাখা হয়েছে।

সিনেমার নির্মাতা ও পরিচালকের পক্ষ থেকে রাজ্যকে চিঠি দেওয়া হলে তারা জানায় রাজ্যের পক্ষ থেকে কোনও বিধিনিষেধ নেই। কিন্তু অসমর্থিত সুত্র থেকে হল গুলিকে হুমকি দেওয়ার জন্যই বন্ধ রাখা হয়েছে। আদালতের হস্তক্ষেপের প্রায়োজন।

প্রসঙ্গত, ‘দ্য বেঙ্গল ফাইলস’-এর ট্রেইলার প্রকাশকেই কেন্দ্র করে শুরু হয় বিতর্ক। ১৬ আগস্ট ২০২৫, যেদিন ১৯৪৬ সালের ‘ডাইরেক্ট অ্যাকশন ডে’ পালিত হয়েছিল। সেদিন কলকাতায় ট্রেইলার লঞ্চ অনুষ্ঠান বন্ধ করে দেওয়া হয়। পরে প্রথমে একটি মাল্টিপ্লেক্স অনুষ্ঠান বাতিল করে, পরে একটি পাঁচতারা হোটেলেও অনুষ্ঠানে বাধা আসে।

আরও পড়ুন- দুর্যোগে উদ্বিগ্ন মুখ্যমন্ত্রী, বেসরকারি সংস্থাগুলিকে ওয়ার্ক ফর্মের অনুরোধ

‘দ্য বেঙ্গল ফাইলস’ মূলত ১৯৪৬ সালের ডাইরেক্ট অ্যাকশন ডে এবং তার পরবর্তী সাম্প্রদায়িক দাঙ্গার উপর ভিত্তি করে নির্মিত। এই ঘটনা ইতিহাসে ‘গ্রেট ক্যালকাটা কিলিং’ নামেও পরিচিত। মুসলিম লীগের আহ্বানে শুরু হওয়া এই দাঙ্গায় ১৬-১৯ আগস্টের মধ্যে অন্তত ৫,০০০ থেকে ১০,০০০ মানুষের মৃত্যু হয়, আহত হয়েছিলেন প্রায় ১৫ হাজার মানুষ।

চলচ্চিত্র নির্মাতা বিবেক রঞ্জন অগ্নিহোত্রীর স্পষ্ট ভাবে জানান, তার নির্মিত সিনেমায় যে ৪০ হাজার মানুষের মৃত্যুর কথা বলা হয়েছে, এই তথ্য ঐতিহাসিক রের্কড থেকে সংগৃহীত।

দেখুন আরও খবর-